Academia de la Llingua Asturiana
#000000
Obres premiaes nel Certame d’investigación y finalistes de la Olimpiada escolar de redaición
#000002
Depués d’ocho años, los Concursos de l’Academia volvieron a convocase encadarmaos en dos categoríes: el Certame d’investigación, con delles modalidaes, y la Olimpiada escolar de redaición «Urbano Rodríguez».
#000003
Dempués d’aconceyar los correspondientes xuraos el día 29 de payares, les distinciones del Certame d’Investigación son:
#000004
Concursu de recoyida de material toponímico oral. Dos accésits pa los trabayos Toponimia de la parroquia de Peñaflor (Grau), de Xabiel Fernández García, y Toponimia menor de la parroquia de Caldueñu (Llanes), de Lena Valladares Llavona.Concursu de propuestes de terminoloxía especializada. Un accésit pa TermAst: Videoxuegos, de Víctor Suárez Piñero.Concursu «Xosé Bolado» de recoyida de material lliterario inédito anterior a 1970. Un primer premiu pa Nel corazu de casina (1932-1934) de Fernán Coronas, d’Adrián Martínez Expósito.Concursu de recoyida, trescripción y estudiu de testos orales. Un primer premiu y un premiu especial p’Averamientu a la caracterización del asturianu de La Güeria Carrocera (Samartín del Rei Aurelio), de Claudia Elena Menéndez Fernández.Concursu de documentalismu sociocultural curtiu. Un primer premiu pa Indianos d’azucre, de Pablo Cueto Parcero.
#000005
Pel so llau, l’alumnáu finalista de la Olimpiada escolar de redaición ye:
#000006
El llar social de l’Academia de la Llingua Asturiana va acoyer, el 21 d’avientu, la final de la Olimpiada escolar de redaición y la entrega de premios del Certame d’investigación.
#000009
L’Academia de la Llingua Asturiana (ALLA) entama’l III Premiu Nacional de Lliteratura Asturiana 2023 pa facer reconocencia pública del llabor normalizador que representa la creación lliteraria y del papel fundamental que xueguen los y les escritores en llingua asturiana nel caltenimientu de la cultura d’Asturies. Les candidatures habrán apurrise a l’Academia enantes del día 9 d’avientu de 2022.
#000011
Les Xornaes Internacionales d’Estudiu de l’Academia de la Llingua Asturiana algamen les cuarenta ediciones esti mes de payares de 2022. La Facultá de Filosofía y Lletres de la Universidá d’Uviéu acueye tres xornaes d’actividaes académiques, ente los díes 8 y 10, con ponencies, comunicaciones y presentaciones que, en xunto, ufierten una güeyada amplia de l’asturianística que se fai dende fuera d’Asturies.
#000014
La mesma variedá temática carauteriza a les nueve comunicacionesque tamién van presentase nes XL Xornaes Internacionales d’Estudiu y que completen un programa onde va haber espaciu pa tres presentaciones: la de los númberos más nuevos de dos revistes académiques (Ciencies: Cartafueyos de Ciencia y Teunoloxía 12 y Lletres Asturianes 127) y del volume coleutivu Sound, Syntax and Contact in the Languages of Asturias, que dirixó y va presentar Guillermo Lorenzo, profesor de la Universidá d’Uviéu.
#000016
Les persones interesaes n’asistir han inscribise nel formulariucorrespondiente y facer el pagu de 20 euros per una de les dos víes ufiertaes.
#000017
L’Academia de la Llingua Asturiana convoca los sos concursos, dixebraos nun certame d’investigación y una olimpiada escolar
#000018
L’Academia de la Llingua Asturiana ta acabante d’asoleyar les bases de los diez concursos que convoca pa esti añu. Ocho d’ellos, los que formen el certame d’investigación, queden yá abiertos a la receición de propuestes. Mentanto, los dos concursos de la olimpiada escolaranque yá convocaos, nun van abrir les inscripciones hasta’l mes de setiembre.
#000019
Los concursos del certame d’investigación -que puen repartir, cadún, un máximu de 1.500 euros- dedíquense a estos ámbitos: toponimia; léxicu de recoyida oral; propuestes léxiques pa campos téunicos especializaos; investigación llingüística y lliteraria; recoyida, trescripción y estudiu de fontes orales; testos de divulgación de ciencies naturales y teunoloxía; y documentalismu sociocultural curtiu. El plazu pa unviar les propuestes acaba’l 13 de payares.
#000020
La olimpiada escolar de redaición “Urbano Rodríguez” va cuntar con dos concursos, el de Primaria y el de Secundaria y Bachilleratu. Previstu en dos fases, tendrá primero una clasificación en modalidá sincrónica a distancia y una final presencial a finales del mes d’avientu.
#000021
Los diez concursos tán abiertos a obres feches n’eonaviegu y n’asturianu.
#000022
Inaciu Galán y González (Xixón, 1986), doctor pola Universidá d’Uviéu con una tesis sobre la llingua asturiana nel franquismu, ye, amás de profesor d’asturianu en secundaria, un periodista con gran dedicación a la divulgación cultural y llingüística, con cuasi 20 años de trayeutoria en tou tipu de medios de comunicación, nos que desendolcó munchos papeles, dende la redaición y la presentación a la direición. La so formación académica inclúi amás una diplomatura en turismu y un máster en xestión cultural, ámbitos dende los que tamién tien producío material d’investigación y normalización de calter llingüísticu. La so obra lliteraria, como autor y traductor, toca estremaos xéneros y camina al par de la so obra académica, bayurosa y espardida en monografíes, volúmenes coleutivos y n’artículos de revistes científiques.
#000025
L’ALLA dará acoyida a los nuevos Académicos el vienres 6 de mayu, dientro del actu solemne del 43 Día de les Lletres Asturianes.
#000027